पाएं अपने शहर की ताज़ा ख़बरें और फ्री ई-पेपरडाउनलोड करें
जिले में 17 मई की सुबह 6 बजे तक एक फिर लॉकडाउन लगा दिया गया है। इस बार का लॉकडाउन पहले से ज्यादा सख्त रहेगा, लेकिन कुछ ढिलाई इसमें दी गई है। इसके तहत संडे को पूर्ण लॉकडाउन घोषित किया गया है। पेट्रोल पंप, मेडिकल स्टोर्स को ही खोलने की अनुमति दी गई है। इसके अलावा सुबह और शाम के समय दूध, अंडे और अखबार की होम डिलीवरी की अनुमति जारी की गई है।
वहीं अन्य दिनों में जरूरत के हिसाब से सरकारी दफ्तरों को 50 प्रतिशत स्टॉफ के साथ खोलने की अनुमित जारी की गई है। जिले के सभी कंटेनमेंट जोन 17 मई तक पुन: कंटेनमेंट घोषित कर दिए गए हैं। मॉल, सुपर बाजार, मैरिज हाल, सेलून, ब्यूटी पार्लर बंद रहेंगे। छोटी किराना दुकानें, आटा चक्की जरूर खोले जा सकेंगे, लेकिन इन्हें शाम 5 बजे तक खोले जाने की अनुमति जारी की गई है।
दुकानदारों को करना होगा जारी किए गए प्रोटोकॉल का पालन
प्रशासन ने स्पष्ट किया है कि कोरोना की जांच हर दुकानदार को कराना अनिवार्य है। इसके लिए नियमित रूप से मोबाइल टीम गली-मोहल्ले में पहुंचकर कोरोना की जांच करेगी। हर दुकानदार को जांच के दौरान अपनी कोरोना की निगेटिव रिपोर्ट दिखानी होगी। ऐसा नहीं करने वाले दुकानदारों की दुकानें सील कर दी जाएगी।
गली-मोहल्ले में दुकान खोलने की अनुमति शाम 5 बजे तक
गली-मोहल्ले में किराना दुकान खोलने की अनुमति जारी की गई है। इसके अलावा सब्जी विक्रेता व किराना दुकानदार होम डिलीवरी के जरिए ही सामान की बिक्री करेंगे। इसकी अनुमति सिर्फ 5 बजे तक होगी। इसके अलावा प्रतियोगी परीक्षाओं को देखते हुए स्टेशनरी की दुकानों को खोलने की अनुमति दी गई है।
बैंक और डाकघर व्यापारियों के लिए 50% स्टॉफ के साथ खुलेंगे
संपूर्ण लॉक डाउन के दौरान बैंक केवल मेडिकल व सहकारी राशन दुकानदारों के लिए खुले रखे गए थे। अब बैंक व डाकघर व्यवसाइयों के लिए खुलेंगे। जहां बैंक की हाल की क्षमता से 50 प्रतिशत लोगों को सोशल डिस्टेंसिंग के साथ लेनदेन कर सकेंगे। इसके अलावा जरूरत वाले सरकारी दफ्तर भी 50% स्टॉफ के साथ खुल सकेंगे।
हर लॉकडाउन में गिरता गया कोरोना संक्रमण का ग्राफ
जिले में लॉकडाउन लगने से संक्रमण दर हर बार घटा है। इस साल संक्रमण में बढ़ोत्तरी के बाद 6 से 14 अप्रैल तक संक्रमण दर 44.39 प्रतिशत रही। दूसरे लॉकडाउन के बाद में 4.57 प्रतिशत की कमी आई। संक्रमण दर 39.82 प्रतिशत रही। तीसरे लॉकडाउन में संक्रमण दर 7.91 प्रतिशत नीचे आई। इस समय संक्रमण दर 31.91 पहुंच गई। चौथे लॉकडाउन में 6.57 प्रतिशत संक्रमण दर में कमी आई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn